10 ting at lave i oktober 2019 - En oplevelses guide til København\nDet er officielt efterår og oktober er lige om hjørnet. Jeg har samlet 10 ting at lave i oktober, som du finder i denne mini-guide. Guiden giver et indblik i 10 ting at lave i København, med alt fra gratis oplevelser, til spisesteder og events. Rigtig god oktober til jer!\nMin oktober står på lidt af det hele. Jeg har planlagt en tur til Budapest med kæresten, en tur til sverige i sommerhus, og derudover skal jeg bare komme godt ind i mit nye modul på Uni. Jeg er netop begyndt på mit valgfag, samt et andet nyt fag, og derefter begynder mit speciale. Der er dermed rigeligt at se til, og jeg har derudover også en masse arbejde.\nJeg glæder mig helt vildt til tiden jeg går i møde. Der kommer nye fede kampagner, flere opskrifter herinde, og også til alle de ting der sker i privaten. Det bliver en dejlig måned, og vigtigst af alt… Jeg har fødselsdag i oktober! Jeg elsker fødselsdag, og i år bliver ikke anderledes! Derudover flytter jeg også sammen med min kæreste fra d. 1 (sådan helt officielt med nyt navn på postkassen og det hele), så det bliver bare en skøn måned.\nJeg håber I kan bruge nogle af mine tips til denne måned, og kommenter endelig, hvis I synes jeg mangler noget! God læselyst.\nJa du læste rigtigt. Denne begivenhed fik jeg skrevet i kalenderen for længst, og nu kan i også skrive den i jeres! Lørdag den 26. oktober inviterer Ost & Ko endnu en gang til Danmarks største ostefestival i København. Her kan du smage over 100 af landets bedste oste, og jeg lover I vil elske det. Jeg var selv forbi sidste år, hvor det blev afholdt ude foran Torvehallerne. Det var den bedste dag, og jeg fik i hvert fald rigeligt med ost – eller kan man nogensinde det??\nDet fantastiske event finder sted d. 26/10 kl 10-18 i CPH Food Space i Kødbyen. Du kan selv holde øje med Ost & Ko’s hjemmeside for mere info.\nDining week er et tilbagevendende event og finder sted i efterårsferien (13-20 oktober). Her kan du komme ud at spise for en ganske god pris, på et stort udvalg af restauranter i hele Danmark.\nAlle restauranterne tilbyder en menu med mindst tre serveringer til deling, til 225 kr (uden gebyr). Jeg synes personligt at der er rigtig mange fede restauranter med i udvalget, og prisen giver anledning til, at man netop kan prøve noget nyt!\nDet finder som sagt sted i uge 42, og du finder meget mere info lige her.\nFredag d. 11 oktober kl 18-24 kan du komme til Kulturnat i København. en skøn aften med byens kultur i fokus. Som Kulturnatten selv skriver; “Kulturnattens formål er at skabe byens største endagsbegivenhed, der en gang om året åbner byen og binder den sammen i en intens oplevelse af ekstraordinære kulturarrangementer”.\nFor at få adgang til arrangementerne, skal du have et Kulturpas, hvis du er fyldt 12 år. Det koster 95 kr og gratis for børn under 12 år.\nPraktisk: Husk at tjek dit ønskede arrangement og se om det kræver tilmelding. Alle tilmeldinger begynder den 2. oktober kl. 12.\nFra den 11 oktober og til og med den 3 november, kan du opleve Tivoli i Halloweenstemning. Området er pyntet helt fantastisk op, og med en stemning af både hygge og uhygge.\nJeg elsker især at gå en tur inde i tivoli, med en varm kop kakao i hånden og bare nyde stemningen. Derudover glæder jeg mig især til deres fantastiske flæskestegssandwich, som jeg får hvert år..!\nHalloween i Tivoli egner sig til både børn, voksne, alene og sammen. Det er bare skønt derinde i denne tid. Du finder meget mere info lige her.\nTil og med den 20 oktober, kan du hos Politiken se pressefotos fra hele verdenen. Det er et tilbagevendende event, som efterlader en lidt tom og fuld af indtryk . Jeg har været til det tre gange, og jeg går altid derfra lidt trist og uden ord.\nUdstillingen viser både verdenens skønhed, men den viser også ulykke, død, forurening, terror, m.m. Dermed en del ulykke, som gør et indtryk ved de fleste. Det er virkelig nogle rammende billeder, og jeg synes altid det er en utrolig smuk udstilling. Du finder meget mere info om tid og sted lige her.\nLatinamerikansk Festival 2019\nLørdag den 5 oktober kan du komme til Latinamerikansk Festival på Nørrebro, og alle er inviteret! Der er fede events hele dagen fra 12-24 på Griffenfeldsgade 44, med alt fra lækker mad til markeder og dans.\nDer vil være en masse børnevenlige aktiviteter, og det lyder til at være et rigtig godt arrangement! Du kan læse meget mere om begivenheden lige her.\nI september har jeg været en del ude at spise, og i den forbindelser har jeg lidt anbefalinger til jer – heriblandt en fantastisk frokost og middag i KBH.\nFørste sted jeg vil anbefale er Restaurant Kronborg, som er en dejlig frokostrestaurant midt i byen. Her kan du få helt fantastisk smørrebrød med en høj kvalitet, og til en rigtig god pris. Jeg har været her flere gange, og jeg elsker virkelig alt fra maden, til stemningen, og det søde personale. Det er bare et rigtig dejligt sted at spise frokost, og jeg kan kun anbefale stedet. En lille bonusinfo er at de holder ekstra åbent til kulturnat d. 11 oktober, med en særlig menu. Du kan læse meget mere om Kronborg lige her.\nHvis du er på udkig efter et nyt sted at indtage en middag, så kan jeg her anbefale Fleisch, som holder til i Kødbyen. Fleisch er en slagter og restaurant, hvor de i den grad har styr på kødet. Normalt spiser jeg faktisk ikke så meget kød, men middagen her var en rigtig god oplevelse!\nServeringerne var enkle, fulde af smag, og så elsker jeg atmosfæren der. Fleisch er også et rigtig lækkert spisested, som går op i kvalitet og stadig til en fornuftig pris. Billedet øverst i indlægget er fra en aften på Fleisch.\nHvis du er et madøre generelt, så finder du mange flere madguides lige her!\nEn fed aktivitet for børnene! Den 5 oktober afholdes der dragefestival på Amager Strand med Sjællands drageklub. Tænk jeg vidste ikke engang det fandtes, men selvfølgelig gør der det!\nSjællands Drageklub har selv en masse af deres drager med og laver opvisninger, men du kan også flyve med din egen drage. Hvis du ikke selv har en drage med, så er der købt ind til at lave sin egen på dagen til små 45 kr. Det lyder som en perfekt dag med børnene hvis du har nogle, eller måske skal du selv ud og slippe kreativiteten løs?\nWeekendtur i Malmö\nHvis du følger fast med på bloggen/instagram, har du måske set, at jeg lige har været på weekend i Malmö. Det var en virkelig dejlig tur. Jeg var afsted med en veninde på en enkelt overnatning, hvor vi ellers brændte en masse penge af på shopping. Den svenske krone er jo meget lavere end den danske, og vi sparede alligevel en del penge på de ting vi købte. Jeg fandt blandt andet den skønneste frakke fra Filippa K, som jeg slet ikke kan vente med at få på! Du kan læse meget mere om min tur til Malmö, samt tips til spisesteder lige her.\nEfterårsferien er lige om hjørnet og måske har du lidt ferie? Jeg skal selv til Budapest, og jeg glæder mig utrolig meget til lidt kærestetid og en masse god mad.\nEfterårsferie i KBH byder på lidt af hvert. Mange af de førnævnte ting kan jo gøres i efterårsferien, men ellers vil jeg altid opfordre til lidt ekstra hygge! Du kunne gøre stuen til hjemmebiograf, lave lidt bagværk, gå en tur i skoven, lave et sammenskudsgilde med mad, og meget andet.\nDerudover har både Tivoli, Bakken og Zoo åbent i ferien. Bakken har jo gratis entre, og hvis du ikke har lyst til at prøve forlystelser, så er en tur i Dyrehaven utrolig smuk.\nOg til sidst kan jeg jo altid anbefale at finde en lækker brunch, et sted i byen. Her ender jeg oftest på Sidecar, som har den lækreste brunch! Her vælger du det varme fra kortet, hvor det kolde står på et fællesbord. Der findes så mange lækre muligheder til deres brunch, og det er den bedste buffet jeg nogensinde har fået til morgenmad!\nJeg har været på Sidecar utrolig mange gange, og uanset om det er morgen, middag eller aften er det altid fantastisk. Blot en lille anbefaling herfra!\nJeg håber I kunne bruge mine tips til oktober, og så ønsker jeg jer en rigtig dejlig måned! Del endelig egne tips i kommentarfeltet nedenfor.\nBrunch fra Sidecar\n10 ting at lave10 ting at lave i oktoberbakkencamille majadining weekdyrehavenefterårefterårsferiehalloweenhyggekbhkøbenhavnkulturnattenlækker madLivsstillivsstilsblogoktoberoplevelseroplevelsguidepress photospiseoplevelsesund livsstiltivoliweekendtur


Kim Jong Andersen: ’Tenet’ er en kuldslået affære • POV\nKim Jong Andersen\t 28.08.2020\nFILM // ANMELDELSE – Tenet er både den bedste og værste film, jeg har set i år, skriver Kim Jong Andersen. En audiovisuel triumf, der går lige i mellemgulvet, mens plot og logik kastes nonchalant over venstre skulder. Han tildeler denne sommers blockbuster tre sjerner.\nDet tog ellers Christopher Nolan næsten ti år at udtænke konceptet og fem år at skrive manuskriptet til denne sommers store blockbuster og spiondrama/action-thriller.\nNu hvor biograferne endelig er genåbnet, er det da også herligt, at lærredet fyldes op med en film, der i den grad er tænkt og udført så stort, som det næsten kan lade sig gøre til en pris på et godt stykke over USD 200 mio. Nolans hidtil dyreste film.\nNolans besættelse af “tid” ender på den måde med, at han får skabt en film, hvor han næsten ender som en parodi på sig selv\nLægges marketingudgifterne til, skal der formentlig sælges billetter for minimum 450 mio USD, for at det kan løbe rundt – en vanskelig opgave i en tid, hvor COVID-19 hærger.\nDet er mesterfotografen, den schweizisk-fødte, hollandsk-svenske, Hoyte van Hoytema, som Nolan har ladet stå i spidsen for billedsiden. De to har tidligere arbejdet sammen på Dunkirk og Interstellar, og de har igen valgt at skyde filmen på IMAX og 70mm.\nSammen med en anden svensker, komponisten og musikproduceren Ludwig Göransson (som vandt en Oscar for sin score til Black Panther), som leverer den bragende underlægningsmusik, er Hoytema årsagen til, at Tenet trods alt er billetprisen værd.\nLigesom i de fleste af Nolans film, anvender den tidsdimensionen som en bærende mekanisme. Men hvor det i film som Inception (de dybe drømme, hvor tiden går langsommere), Interstellar (hvor et besøg på en planet påvirket af et sort hul, gør timer til år), Dunkirk (hvor tre handlingstråde udspiller sig over 1 uge, 1 dag og 1 time) er gjort raffineret, bliver det i Tenet til ren, termodynamisk mumbo jumbo.\nKort fortalt er det lykkedes i fremtiden at konstruere en formel for, hvordan ting og personer kan bevæge sig baglæns i tiden ved at invertere entropien. Det vil sige, at man kan få energien til at strømme den anden vej.\nForestil dig at, du hælder isterninger i et glas vand, men at i stedet for at smelte, fryser vandet til is. I teorien kunne det faktisk godt ske, da overførslen af energi mellem objekter og fænomener kan beskrives som sandsynligheder. Men i praksis sker det naturligvis aldrig.\nTenet åbner med en hæsblæsende terrorangreb i Kievs operahus, hvor en CIA-agent, spillet ret tamt af John David Washington (den tidligere fodboldspiller og Denzel Washingtons søn, der ellers gjorde et stort indtryk i Spike Lees BlacKkKlansman), deltager i en russisk kontrolleret operation, der mere har til formål at stjæle et særligt objekt end at redde gidslerne.\nDet går naturligvis galt, men agenten – herefter kun kendt som Protagonisten – bliver trods fiaskoen optaget i en hemmelig organisation, hvis formål er at redde menneskeheden fra sin forestående undergang.\nSe filmen som en kulørt, spektakulær og teknisk sublimt eksekveret rutschebanetur og ikke mere end det. En glorificeret B-film, der i modsætning til Nolans andre værker, der udmærker sig ved at kombinere det tankevækkende med blockbuster-formatet, ikke er specielt tankekrævende\nProtagonisten bliver efter et kort ophold ved Lolland (!) – nærmere bestemt i en havvindmølle ved Rødsand II-parken – ført til et anlæg, hvor en forsker briefer ham om, at der i årevis er fundet genstande, der er blevet inverterede og dermed sendt tilbage i tiden. Der er f.eks. en kugle, der ikke affyres, men “opfanges” af en pistol.\nHvad værre er, at en russisk våbenhandler og oligark, Sator, tåkrummende ringe spillet af Kenneth Branagh, har fået teknologien i hænde, og vil bruge den til at invertere hele verden, da han lider af en uhelbredelig kræftsygdom, og agter at tage alle med sig i graven.\nForskeren siger i øvrigt rammende: “Prøv ikke at forstå det. Mærk det.” Den sætning gør man klogt i at tage til sig resten af filmen.\nEn slem forvirring\nHer gælder det om at parkere ethvert tilløb til at tænke nærmere over tingene.\nSe filmen som en kulørt, spektakulær og teknisk sublimt eksekveret rutschebanetur og ikke mere end det. En glorificeret B-film, der i modsætning til Nolans andre værker, der udmærker sig ved at kombinere det tankevækkende med blockbuster-formatet, ikke er specielt tankekrævende, selvom handlingen og karaktererne løber både forlæns og baglæns i forskellige tidslinjer.\nPlottet er en omgang overkompliceret nonsens og fyldt med så mange huller, at jeg fik en snes nye, grå hår af at tælle, hvor mange steder, den falder på sin egen logik.\nDet gælder dog ikke “Bedstefarparadokset”, som er det tætteste vi kommer på et halvkvædet, men pænt tåbeligt, budskab i filmen. Det velkendte paradoks i forhold til tidsrejser: “Hvordan kan du rejse tilbage i tiden, slå din bedstefar ihjel, og stadig leve i fremtiden for at rejse tilbage i tiden og slå ham ihjel”. Det er slange, der bider sig selv i halen, og deraf også titlen, Tenet, der er et palindrom (samme ord stavet bagfra og forfra). I fremtiden findes der nemlig nogen, der ønsker, at menneskeheden slår sig selv ihjel nu, så man får bremset klimakrisen!\nTenet er på mange måder Christopher Nolans drengedrøm om at realisere sin helt egen James Bond-film, så vi på globetrotter-manér kommer jorden rundt\nPå sin rejse for at forhindre Sators og fremtidige generationers planer om at lægge jorden øde, kommer Protagonisten vidt omkring. Tenet er på mange måder Christopher Nolans drengedrøm om at realisere sin helt egen James Bond-film, så vi på globetrotter-manér kommer jorden rundt. Fra Kiev til Lolland over London til Mumbai, et smut til Amalfikysten og videre til Oslo. Så til Tallinn inden turen går tilbage til Oslo, Amalfikysten og Rusland.\nI London forsøger Protagonisten at opnå kontakt til Sator gennem hans hustru, kunsthandleren Kat spillet af Elizabeth Debicki, der her blot gentager sin rolle i Susanne Biers filmatisering af John le Carrés The Night Manager. En TV-serie som Tenet i øvrigt har mange fællestræk med, men hvor Bier trækker det længste strå i forhold til Nolan.\nVåbenhandleren og kunsthandleren lever som hund og kat i et ægteskab på randen til sammenbrud, men Sator har en klemme på konen: hun har for år tilbage solgt ham et Goya-falskneri, og hvis hun vil fri af ham, må hun opgive sin søn. Det er der naturligvis ingen mor, der gør, så da hun sidder i fælden, tilbyder Protagonisten sig som en vej ud.\nSator står tilfældigvis også og mangler noget plutonium, som skal berige de forskellige dele af formlen, som består af ni forskellige, mekaniske dele, der ved en eksplosion kan invertere os alle til atomer. Det er Protagonistens indgang via Kat. Han lover hende at stjæle falskneriet tilbage fra en topsikret frihavn i Oslo. Til gengæld lover hun at føre ham sammen med Sator, så han kan tilbyde at stjæle det nødvendige plutonium. Lyder det som en slem forvirring? Bare rolig, det er det også!\nTenet er en kuldslået affære\nUndervejs – i Mumbai, hvor en anden våbenhandler har sit hovedkvarter – rekrutterer Protagonisten en agent, der hedder Neil, spillet af den kommende Batman, Robert Pattinson. Filmens eneste skuespilmæssige lyspunkt. For at komme op til privatboligen, laver de to agenter et omvendt bungeejump, hvor de løber op ad højhusets facade.\nHvorfor de ikke bare henvender sig til Priya, som damen hedder, på en lidt mindre risikabel måde står temmelig uklart ligesom med så meget andet i Tenet. Formentlig bare fordi stuntet ser godt ud i IMAX-formatet.\nWashington og Pattinson bliver desværre reduceret lidt til papmaché-figurer (om end nok blandt de mest velklædte af slagsen i bedste Bond-stil), mens de løber forlæns og baglæns gennem tiden, fordi det inverterede entropi-koncept ender med at stjæle hovedrollen. Nolans besættelse af “tid” ender på den måde med, at han får skabt en film, hvor han næsten ender som en parodi på sig selv.\n‘Tenet’ er virkelig en kuldslået affære. Både i tone og indhold. Kun Robert Pattinson og Elizabeth Debickis tilstedeværelse er med til at holde temperaturen oppe over frysepunktet.\nDog er der én actionscene, som nok får næsten samme ikoniske status som hotelkorridor-scenen i Inception (dér, hvor tyngdekraften ophæves, og Joseph Gordon-Levitt både skal slås mod en fjende og sikre sine kolleger i frit fald). Det er en biljagt, hvor skurken forfølger vores helte baglæns i tiden i en stor Audi SUV, og derfor ser ud, som om han bakker ned gennem en stærkt trafikeret motorvejsstrækning, mens vores helte forsøger at tage flugten i en BMW.\nDen biljagt er sindssygt flot skruet sammen. Det meste er ovenikøbet skudt live foran kameraet, som det er Hoytemas stil, og her når man faktisk at tænke mere end i hele filmen tilsammen: “Hvordan fan*** har de lavet det?” Så om ikke for andet, så se Tenet for den scene.\nDen vil gå over i historien, og den er tilstrækkelig til at give en ellers rodet, og for Nolans normale standard, slemt skuffende film tre stjerner herfra.\nChristopher Nolan beskyldes ofte for at lave “kolde” film uden hjerte og sjæl, fordi han er en teknisk virtuos. Den kritik har jeg dog aldrig rigtig købt ind i tidligere. Men Tenet er virkelig en kuldslået affære. Både i tone og indhold. Kun Robert Pattinson og Elizabeth Debickis tilstedeværelse er med til at holde temperaturen oppe over frysepunktet.\nLÆS FLERE ARTIKLER FRA KIM JONG ANDERSEN HER\n#filmanmeldelseChristopher NolanKenneth BranaghKim Jong AndersenTenet


A. ALFRED TAUBMAN BIOGRAFI - CHILDHOOD, LIFE ACHIEVEMENTS & TIMELINE - FORRETNINGSFOLK\nA. Alfred Taubman Biografi - Childhood, Life Achievements & Timeline\nAdolf Alfred Taubman var en amerikansk iværksætter og filantrop, kendt for at konceptualisere de moderne indkøbscentre. Han banebrydede konceptet om indkøbscenter, en voksende tendens på den globale arena. Kombinationen af hans glans og oprigtighed formede fremkomsten af indkøbscentre over hele verden. Hans fantasifulde vision forvandlede mange liv sammen med sine egne; hans er historien om en mand, der steg fra klude til rigdom. Han blev født i en lavindvandrerfamilie og begyndte at arbejde i en ung alder sammen med at modtage sin uddannelse. Han udviklede sin sofistikerede følelse af design og rum under sine arkitektstudier. Han startede fra et lille ejendomsudviklingsfirma, og gennem sin indsigt i merchandising og detailhandel blev han et indkøbscentermagnat med en enorm virksomhed under hans navn, som er værd på milliarder af dollars. Han inkorporerede sine ideer til at bygge utrolige detailforretninger, hoteller, lukkede indkøbscentre og indkøbscentre over hele verden. Bortset fra at være en succesrig forretningsmand, var han også en førende filantrop, der donerede store summer for forskellige sundheds-, uddannelses- og kunstsager. Hans generøse bidrag understøttede forskellige medicinske undersøgelser og hjalp med at formidle uddannelse til flere underprivilegierede dele af samfundet. Han var en mand med enorm dedikation til sit arbejde, og hans livsrejse er en inspiration for alle.\nTidligt liv & barndom\nHan blev født den 31. januar 1924 i Pontiac, Michigan, til Philip Taubman, en frugtbonde i Wilson Foundry Company og hans kone, Fannie Taubman. Hans mor var hans fars anden fætter.\nHan var en af de fire søskende. Han havde en søster, Goldye Taubman og to brødre, Samuel Taubman og Lester Taubman.\nHans forældre var jødiske immigranter, der ankom i U.S.A. fra Białystok, Polen. De blev forfærdeligt påvirket af depressionen i 1930'erne og mistede alt i det.\nHan begyndte at arbejde i en alder af elleve i en stormagasin efter skoletiden. Efter uddannelsen fra gymnasiet gik han på University of Michigan i Ann Arbor.\nHans studier på universitetet blev afbrudt af udbruddet af 2. verdenskrig, og han sluttede sig til militærtjenesten for at tjene sit land. Han blev optaget i hæren og tjente med den trettende luftvåben i Stillehavets teater.\nEfter krigen vendte han tilbage til universitetet for at genoptage sine studier af kunst og arkitektur. Ved siden af tog han også en række job til dækning af sine udgifter. Han blev overført til Lawrence University i sit tredje år, hvor han tog natklasser og plejede at arbejde på et arkitektfirma om dagen.\nI 1950 startede han sit eget ejendomsudviklingsfirma, Taubman Company. Hans første projekt designede en fritstående brudebutik i Detroit, og virksomheden blomstrede snart, og de begyndte at arbejde på større detailprojekter og hoteller.\nI midten af 1950'erne udviklede virksomheden to strip-shoppingcentre i Michigan. I 1959 begyndte virksomheden udviklingen af Arborland Center i Michigan, dets første store indkøbscenterprojekt. Det åbnede i 1961, og virksomheden har fortsat udviklet avancerede indkøbscentre lige siden.\nI 1982 købte han A&W Restaurants-franchisen fra United Brands. I 1983 overtog han det internationale auktionshus, Sotheby's, for at genoplive det fra tab af bunker.\nI begyndelsen af 2000'erne blev hans firma Sotheby's beskyldt for prisfastsættelse hos det rivaliserende auktionshus, Christie's, og han blev fængslet i 10 måneder for krænkelser af tillid. Han blev frigivet i 2003.\nHan havde siddet i bestyrelsen for en række større virksomheder, herunder United Brands, Getty Oil Company, Manufacturer Bank of Detroit, Chase Manhattan Bank og R.H. Macy Company i hans levetid.\nI 2007 udgav han sin selvbiografi, 'Threshold Resistance: The Extraordinary Career of a Luxury Retailing Pioneer', som debuterede på New York Times Best Seller List.\nHan var på listen over Forbes 400 rigeste amerikanere i to årtier.\nHan modtog æresgrader fra University of Michigan, Eastern Michigan University, Lawrence Technological University, Michigan State University, Northern Michigan University, Ferris State University og College for Creative Studies.\nHan havde modtaget mange priser og citater, herunder 'Urban Land Institute Lifetime Achievement Award', 'Detroit Institute of Arts Lifetime Service Award', 'Harvard Business School Club of Detroit Business Statesman Award' og prisen for 'Detroit News Michiganian of året'.\nI 1948 giftede han sig med sin universitetselsker, Reva Kolodney. De blev velsignet med tre børn; Gayle Taubman, Robert Taubman og William Taubman. Men parret blev skilt i 1977, efter 29 års ægteskab.\nI 1982 giftede han sig med Judith Mazor Rounick, Miss Israel fra 1962. Hun var tidligere gift med Herbert Rounick, en tøjfabrikant, som hun havde to børn med, Christopher Rounick og Tiffany Rounick.\nHan døde af et hjerteanfald den 17. april 2015, i en alder af 91 år, i Bloomfield Hills, Michigan\nHan var en førende filantrop og var aktiv inden for borgerlige og kulturelle anliggender og bidrog regelmæssigt til kunst, uddannelse, sundhedsvæsen og jødiske formål.\nHan gav store bidrag til institutioner for videregående uddannelse i De Forenede Stater. Han var den største donor i University of Michigan's historie og gav betydelige bidrag til uddannelsesreformer i Michigan.\nI 1999 leverede han store midler til College of Architecture and Urban Planning ved University of Michigan, som gjorde det muligt for kollegiet at tilbyde nye stipendier og udvikle nye initiativer inden for byplanlægning. Kollegiet er nu kendt som A. Alfred Taubman College for Arkitektur og Byplanlægning.\nAlfred Taubman var et af de mest betydningsfulde ansigter inden for ejendomsbranchen og havde en nettoværdi på anslået 2,7 mia. USD fra september 2013. Et af hans mest banebrydende bidrag var introduktionen af konceptet om et 'indkøbscenter' 'til verden. Alfreds berømte indkøbscenterprojekt var 'The Mall at Short Hills'. Siden da var der ingen tilbageblik, og han fandt konsekvent et sted på 'Forbes' tidsskrifts liste over 'rigeste amerikanere' konsekvent i to årtier.\nFødselsdag 31. januar 1924\nDød i en alder: 91\nOgså kendt som: Adolph Alfred Taubman\nFødt i: Pontiac\nBerømt som Iværksætter, filantrop\nFamilie: Ægtefælle / eks /: Judith (Mazor) Rounick, Reva Kolodney (1948-1977; fraskilt) far: Philip Taubman mor: Fannie Taubman børn: Gayle Taubman Kalisman, Robert S. Taubman, William S. Taubman Død den: 17. april , 2015 dødssted: Bloomfield Hills, Michigan Flere faktauddannelse: University of Michigan\nAdolf Alfred Taubman var en amerikansk iværksætter og filantrop, der er kendt for at konceptualisere de moderne indkøbscentre


At få Venstres spidskandidat Fatma Øktem valgt til Folketinget. Som ny Venstre-kandidat i Horsens var kendskabet til Fatmas person og politiske holdninger begrænset inden valget, og hun havde i 2007 stillet op til Folketinget uden held.\nLøsningen blev en massiv pressekampagne, hvor næsten et års strategisk forarbejde skulle sikre, at vælgerne lærte Fatmas politik og person at kende før og under valgkampen.\nEn plads i Folketinget med rekordhøjt stemmetal – tre gange flere end i 2007. Trods stor kamp om mediepladsen fik Fatma 29 større omtaler i 14 medier i valgkampens tre uger – bl.a. TV-optrædener på TV 2 News, TV 2 Nyhederne, TV Avisen, Go’ Morgen Danmark og Aftenshowet.\n– Rådgivningen har været dybt professionel og proprs knivskarpe analyser betød, at vi pressemæssigt altid var et skridt foran. De beslutninger, vi traf, blev altid lynhurtigt konverteret til stærkt pressemateriale og afsat til relevante medier, der nærmest altid kvitterede med omtale. proprs arbejde under valgkampen betød, at min politiske profil blev mere synlig og skarp for hver dag.\nFatma Øktem, MF og ligestillingsordfører, Venstre


BIC Surf White Line - Surfline.dk\nWhite line er budget udgaven af verdens mest solgte surfboards\nVælg størrelse på boardet i rullegardinet\nSeriøst holdbare surf boards til alle niveauer\n-- Vælg venligst --5'10 Fish 6'7 +200,00 DKK7'3'' +400,00 DKK7'9'' +600,00 DKK8'4'' +800,00 DKK\n-- Vælg venligst --Ja tak +200,00 DKKNej tak, jeg har en leash\n-- Vælg venligst --Ja tak +40,00 DKKNej tak, har voks\nWhite line er budget udgaven af de mest solgte surfboards i historien.\nFantastiske boards til begyndere og surfere der bare vil have det sjovt. Indestructable og hurtigt planende boards, der fungerer godt under danske forhold.\n5´10 Fish til lette surfere /juniorer eller piger/ dygtige surfere under 70kg, der ønsker at kunne dreje og surfe store bølger. Længde 5'10/178cm, bredde 52cm, tykkelse 6,5cm, vægt 4,3kg, volumen 35L, max rider vægt 70kg, finner FCS M-5 truster sæt.\n6'7 Shortboard til lettere surfere under 70kg, eller gode surfere, der ønsker manøvrer til mellemstore og store bølger. Længde 6'7/198cm, bredde 53cm, tykkelse 6cm, vægt 4,7kg, volumen 46L, max rider vægt 70kg, finner FCS M-5 truster sæt.\n7'3'' Mini Malibu til lettere surfere under 80kg, eller gode surfere, der ønsker hurtig planing og manøvrer, Længde 7'3/220cm, bredde 21.25''/54cm, tykkelse 2.50/6,4cm, vægt 5,6kg, volumen 46L, max rider vægt 80kg, finner FCS M-5 truster sæt.\n7'9'' Natural Surf til tungere surfere, eller gode surfere, 5kg, under 8der ønsker planing og lækre manøvrer på de stille dage. Længde 7'9/238cm, bredde 56cm, tykkelse 7'3cm, vægt 6,7kg, volumen 58L, max rider vægt 85kg, finner FCS US finne + M-5 truster sæt.\n8'4'' til de surfere over 90kg, eller gode surfere, der ønsker longboard performance. Længde 8'4/254cm, bredde 59cm, tykkelse 7'3cm, vægt 8,9kg, volumen 72L, max rider vægt 100kg, finner FCS US finne + M-5 truster sæt.\nVægt er ikke den eneste parameter. Hvis man ønsker at sejle på mindre bølger, at det skal være let at fange bølgen, at få lange rides, at det skal være nemt at holde balancen, skal man vælge et større board. Og omvendt, hvis man har store ambitioner om radikale manøvrer og cutbacks på toppen af bølgen, kan man vælge et mindre board


Fjordkærvej 12, 7860 Spøttrup | RobinHus\nNedlagt landbrug med mange muligheder.\nFjordkærvej 12, Knud, 7860 Spøttrup\nI kan nu overtage nøglerne til dette nedlagte landbrug. Ejendommen ligger i Knud nær Spøttrup i smukke naturomgivelser.Naturen omkring ejendommen er iøjefaldende med åbne marker og med kort afstand til Knud strand. Området omkring grunden er kupperet og et fantastisk område, hvid du holder af naturen.\nDet 157 kvadratmeter store hoved hus har en fin planløsning. Der er i alt 4 regulære værelser, en entre med god opbevaringsplads, et stort køkken, en fin vinkelstue med spiseplads, et badeværelse, et toilet samt et praksis bryggers. Derudover er der mange muligheder for udnyttelse af 1 salen, hvorfra der er en flot udsigt ud over det grønne område. 1. salen er dog ikke godkendt til beboelse.\nI tillæg til hoved huset er der en 183 kvadratmeter stor lade. Der er mulighed for at boligens areal kan udvides på noget af dette areal - de første forberedelser hertil er allerede gjort.\nLigeledes findes der et godt værksted hvor der god plads til maskiner og haveredskaber..\nBoligen er i dag registreret som helårsbolig, men der er mulighed for at boligen kan registreres som flexbolig og dermed anvendes som fritidsbolig.\nDer ydes ingen garanti for at BBR ejer meddelelse er i overensstemmelse med de faktiske forhold idet at første salen ikke er godkendt til beboelse.


EAN: 5701878142704Vurderet til 4.4 ud af 5 stjerner baseret på 28 anmeldelser\nMasser af internet outlets foreslår i øjeblikket et stort udvalg af leveringstyper. Den mest anvendte er for nærværende levering til et afhentningssted, hvor du kan afhente de nyindkøbte produkter når du har lyst. Metoden er altså temmelig smart, og typisk tilmed den mindst kostelige leveringsmodel ved køb af Plastikpose stabelfast 260×360+40×0,04mm 1000stk/kar.\nDu kunne også forsøge at vælge levering hjem til din privatadresse eller til adressen på dit arbejde. Denne er for det meste en lille smule mere omkostningsfuld, men endvidere meget problemfri. Den billigste form for fragt vil dog altid være at hente varerne selv, men det nødvendiggør at du opholder dig nær netshoppens adresse.\nFragtperioden på Emballage / Plastikposer og sække / Plastikposer er selvfølgelig ualmindeligt vital såfremt du absolut skal bruge produktet inden for kort tid, så af den grund er det sandelig essentielt at du gransker den anslåede leveringstid for det pågældende produkt.\nTemmelig mange e-handler reklamerer med muligheden for dag-til-dag levering på mange af butikkens produkter, eksempelvis Plastikpose stabelfast 260×360+40×0,04mm 1000stk/kar, som dog kræver at bestillingen fuldbyrdes forud for et aftalt klokkeslæt, så de kan nå at få ordren klargjort forinden de lageransatte får fri.\nNogle få internet forhandlere præsterer gratis levering, men oftest afkræver det at du shopper for en konkret sum. Som alternativ kunne man gribe den mindst kostelige mulighed for levering, som oftest – ligegyldigt om du bor tæt på Vejle, Skanderborg eller Hadsten – vil blive at få fragtfirmaet til at bringe ordren til et afhentningssted.\nDet er ret simpelt for købere at søge information om priser på diverse online outlets, og følgelig har masser af e-handler fundet det uundgåeligt at formindske salgsværdien på en række af deres produkter – til drenge og piger, og desuden også til damer og herrer – eftertrykkeligt, og endda nogle gange sikre fragt uden beregning.\nTil gengæld kan det immervæk vise sig gavnligt at besigtige flere e-handler efter udsalg på Plastikpose stabelfast 260×360+40×0,04mm 1000stk/kar inden du færdiggør din shopping, så du er garanteret at få fat i den mindst kostelige pris.\nMan må trods alt ikke overse, at når en online webshop sælger deres varer til en udsalgspris som virker mystisk letkøbt, så bør det undertiden være et fingerpeg om en falsk internet forhandler. Køb med kort er ikke desto mindre omfattet af en regel, som beskytter en overfor svindlende e-firmaer.\nVi foreslår generelt kortbetalinger eller mobilbetaling. Alternativt kunne du anvende en afbetalingsløsning som for eksempel ViaBill, forudsat du vil klare beløbet over et længere tidsrum.\nForud for at nogen shopper i en e-shop burde de de facto gennemløbe webshoppens vilkår, men det er uden tvivl ikke særlig morsomt.\nEn anden valgmulighed kunne derfor være at se nærmere på om online butikken er tilsluttet e-mærket, eftersom det er en indikator for at online forretningen respekterer de danske retningslinjer, tillige med at e-firmaet jævnligt revurderes af sagkyndige der har megen viden om de gældende love. Det er en rigtig god genvej til at blive hjulpet, såfremt du oplever vanskeligheder i processen med dit køb.\nDertil stiller vi forslag om at køber er påpasselig med de vigtigste reglementer der indvirker på ordren, som for eksempel hvilken returrettighed internet virksomheden anvender. Her er det i øvrigt relevant, at man stadigvæk opbevarer sin faktura, således man i fremtiden vil kunne dokumentere sin shopping af Plastikpose stabelfast 260×360+40×0,04mm 1000stk/kar, hvad end du søger en vare til en mand eller kvinde.\nTrustpilot præsterer ret så solide genveje til at gennemstøve diverse aktuelle forbrugeres kritik og derved kan det anbefales, at du kigger nærmere på e-forretningens kritik af Plastikpose stabelfast 260×360+40×0,04mm 1000stk/kar før du køber.\nFacebook genererer endvidere rigtig hensigtsmæssige chancer for at få et kig ind i online shoppens kundetilfredshed. Herinde er der mange e-shops hvor kunder kan publicere en kritik af deres købsoplevelse, som tillige burde benyttes til at få et indtryk af kundetilfredsheden.\nWebsitet finansieres af annoncer. Vi arbejder tæt sammen med utallige shops på nettet eftersom vi præsenterer deres tilbud, og tager honorar om de besøgende vi sender videre fuldfører en bestilling.\nViden vedrørende varer og e-forretninger opdateres ofte, men vi ønsker ikke at tage ansvar for ændringer der muligvis er realiseret efter at vi sidste gang opdaterede websitets data.


Golf2.dk - Vis emne - Flytning af sidespejle på gamle Golf II døre\nVis ubesvarede indlæg | Vis aktive emner Dato og tid er 21. maj 2018, 10:53\nFlytning af sidespejle på gamle Golf II døre\nEn af de største design fejl på VW's Golf II var de første døre hvor sidespejlene sidder næsten midt på døren, men det fik de rettet, da Golf II'eren blev face lifted i 1988. Denne guide vil hjælpe dig med at rykke spejlene på dine gamle type døre. Se billede nr 1 for illustration af dette.\nTag dør beklædningen af, og fjern det plaststykke der sidder bag. (husk at sætte nyt på når du er færdig!).\nSkru spejlet af. Skruerne sidder under plastik klappen på foden af spejlet. Er spejlet indvendigt justerbart, skal du huske at løsne den del også på indersiden af døren. Aftag så hele spejlet.\nNu tager så så den lille "pakning" der sidder på foden af spejlet, og bruger den som skabelon til hvor de nye huller skal være på døren. Få hjælp af en anden person til at holde spejlet, så du kan sætte dig ind på førersædet, så du er sikker på at spejlet kommer til at side så du kan se noget for vinduesstolpen.\nBor 3 huller, dog kun 2 hvis du ikke har indefra justerbare spejle, du bore dem jo selvfølgeligt efter pakningen som du bruger som skabelon. Check at justerings delen kan komme igennem centerhullet.\nNu bruger du så pakningen til at lave en metalplade, som skal bruges til at spænde imod med på indersiden af døren. Dette forhindre at at dørmetallet kommer ud af form, og forstærker monteringen generelt. Er du rigtig smart svejser du boltene fast på metalstykket !\nMonter spejlet, og sæt metalpladen på bagsiden, og spænd boltene. Det er vigtigt at alt råt metal der ikke har maling på, lige får en gang rusthæmmer, maling eller noget pava eller lign. da dette ellers vil ruste meget hurtigt.\nNu skal du så ind i bilen, og fastsætte den indvendige justerbare pind på dens originale plads.\nFor at fjerne de gamle bolthuller, kan du enten give dem en svejseklat, eller fylde med glasfiberspartel/spartelmasse. Dette er dog nemmest at gøre før du monterer spejlet igen, hvis du skal ha malet ! Bag efter sætter du dør plastikken og dør beklædningen på plads igen.


Liebhaveri fra Holsterbro – CYKELPORTALEN\nProduktnyt 21. marts 2017 CYKELPORTALEN\nCeramic Speed9 Taipei Cycle Show 20173\nCeramic Speed lancerer et sæt 3D printede Pulleyhjul i luksusklassen....\nI disse dage åbner årets første helt store internationale cykelmesse Taipei Cycle Show. Sidste år fik Ceramic Speed en pris i kategorien “Must Have” cykelprodukter for deres Oversize Pulley Wheel system. Et i forvejen meget dyrt produkt for dem der vil hale de sidste sekunder ud, ved at reducere friktion og blære sig lidt med et aparte udseende gearsetup.\nNu får den så lige en tand til med luksusudgaven i 3D printet titanium. Et produkt som i vores øjne mere viser hvad teknologien kan idag, end at være nogen reel værdi for de fleste, men liebhaveri kan jo ikke prissættes, eller kan det ? Med en totalvægt på 70 gram lander vi på 160 kr grammet…


DUEL: Strømførende firmabiler fra Mercedes-Benz og Volvo\nIndlægsdato 18. juli 2020\nMercedes-Benz C-Klasse og Volvo V60 er to af de mest populære firmabiler i Danmark, og de fås begge som plug-in hybrid. Men hvilken skal du vælge? – Vi finder den bedste del-elektriske stationcar\nAf: Morten Bek / d. 18. juli 2020\nDer skal elektrificering til. Alle bilmærker skal sænke CO2-udledningen og have bilerne til at køre længere på literen – ellers bliver de mødt af store bøder fra EU. Så pludselig går det hurtigt med alle former for elektrificering: Mild-hybrider, hybrider, plug-in hybrider og elbiler skyder op som svampe af jorden.\nLÆS OGSÅ | Redaktionen anbefaler: Fedeste firmabil til maks 350.000 kr. i beskatning\nMercedes-Benz og Volvo er to mærker, som allerede er nået langt i elektrificeringen. Volvo startede ud allerede for fem år siden med plug-in-varianten af XC90, og svenskerne har i dag del-elektriske varianter af alle modeller undtagen den gamle XC90. Mercedes-Benz har nu plug-in-varianter af langt de fleste af de vigtigste modeller; Senest er B-Klassen og CLA tilføjet listen – og tyskerne laver sågar den plug-in hybrid med den længste elektriske rækkevidde, GLE 350 de.\nFor de danske firmabilister, som de to mærker er stærkt afhængige af, er der derfor mange modeller at vælge imellem, når det kommer til biler med både forbrændingsmotor og elmotor. Vi har fundet to af de vigtigste, nemlig nogle af de mest populære firmabiler i Danmark overhovedet: Mercedes-Benz’ C-Klasse som stationcar og Volvo’s model i samme klasse, V60.\nC-Klasse og V60 kommer begge i flere udgaver, hvad angår plug-in-hybrider. I denne test er det C 300 e stationcar og V60 T6 Recharge, vi sætter op mod hinanden for at finde den bedste af de to.\nMotor: R4 benzin, 1.991 ccm + el\nYdelse: 320 hk / 700 Nm\nStartpris: 514.900 kr. (Beskatningsgrundlag fra 440.000 kr.)\nMotor: R4 benzin, 1.999 ccm + el\nYdelse: 340 hk\nForbrug: 58,6 km/l\nStartpris: 553.591 kr. (Beskatningsgrundlag fra 470.000 kr.)\nHvor meget strøm er der i dem?\nMercedes-Benz C 300 e er anden generation af C-Klasse som plug-in-hybrid. Samme bil fandtes tidligere som C 350 e med langt mindre batteri og selvfølgelig en kortere rækkevidde. Batteriet i C 300 e er vokset til 13,5 kWh, og det får rækkevidden på en opladning til at stige fra 30 til cirka 52 km.\nSE OGSÅ | Bilbasen guider dig til plug-in hybridbiler\nVolvo bruger i V60 Recharge et batteri med en kapacitet på 11,6 kWh. Det er noget mindre end konkurrentens. Har man en ladeboks monteret i garagen eller et andet sted, kan en fuld opladning klares på cirka tre timer. Rækkevidden på el sætter svenskerne til 54-55 km. En my længere end Mercedes-Benz tiltror C 300 e, så enten har svenskerne drukket lidt for mange Pripps Blå, eller også har de et mere effektivt system end tyskerne.\nHvis man kører meget bykørsel med de to stationcars, vil man komme langt på en opladning. 50 kilometer er intet problem, og kommer man væk fra motorvejen, vil man ofte se rækkevidden stige, når man rammer byen. Systemerne samler strøm ind ved regenerering.\nMen på motorvejen bliver batteriet tømt i et helt andet tempo, hvis man insisterer på helt elektrisk kørsel. Begge biler kan tvinges til at køre på el på motorvejen og lade benzinmotoren gå ud, men det er en ineffektiv måde at bruge strømmen i en plug-in hybrid på. Det optimale er, selvom vi ville ønske man bare kunne køre på ren el, at lade hybridsystemet fordele strøm og benzin ud over kørslen.\nLÆS OGSÅ | Se kortet: Her er der størst risiko for at blive blitzet\nKører man mange kilometer, pendler på motorvejen, så er det svært ikke at anbefale en dieselmotor i C-Klasse og V60. Forbruget i de testede plug-in-hybrider er forholdsvis lavt, så længe der er strøm på batteriet, men når det er tappet for strøm, kører man rundt med et meget tungt batteri. Høj vægt er en dødssynd i bilindustrien – det får forbruget til at stige.\nHvad er ellers interessant ved de to plug-in hybrider?\nMan får typisk biler med mange hestekræfter til forholdsvis få penge, når man i Danmark vælger en plug-in-hybrid. C-Klasse og V60 følger det mønster til punkt og prikke. Priserne kommer vi til i næste afsnit, så her er det kræfterne, vi kigger på. C 300 e har en samlet ydelse (systemydelse) fra sine motorer på 320 hk med en 2-liters benzinmotor og el i skøn forening. V60 T6 Recharge har 20 hk mere, i alt 340 hk, og til forskel fra Benz’en med baghjulstræk har den firehjulstræk, som en elektrisk motor på bagakslen er med til at skabe. Der er ingen fysisk forbindelse mellem foraksel og bagaksel.\nLÆS OGSÅ | 3x kvikke stationcars med over 300 hk til under 200.000 kr.\nDet er alligevel den tyske firmabil, der føles som den stærkeste. Den har en klart smidigere og mere hurtigt reagerende benzinmotor, og den føles decideret hurtig og virkelig kraftig, hvor den svenske model blot føles rigeligt motoriseret. Svenskeren har samtidig en mere rå motor, som støjer mere.\nStøj er et problem i den testede C-Klasse, desværre. I kabinen er der alt for meget støj, og den kommer fra både A-stolperne og vejen. Vi har en mistanke om, at det skyldes dækmonteringen, som uden tvivl øger dynamikken (sammen med sportsundervognen på denne specialmodel, Night Edition), men som i den grad koster på affjedringskomforten, som ved lav fart ikke er i orden. En C-Klasse kan have en ekstremt komfortabel affjedring, men den kan åbenbart også være direkte dårlig. V60 klarer sig langt bedre, når det kommer til støjniveau. Og affjedringen er faktisk bedre i denne plug-in hybrid, end vi tidligere har prøvet det i ikke-plug-in hybrider.\nLÆS OGSÅ | 10 irriterende trends i nye biler\nKun V60 er fra starten udviklet til at kunne fås som plug-in-hybrid, så den har et helt plant bagagerumsgulv og ladeporten til strømstikket siddende ved forskærmen. C-Klasse som plug-in-hybrid er helt åbenlyst en eftertanke; ladeporten sidder i bagkofangeren, tæt på batteriet, og selve batteriet stikker op i bagagerummet som en kæmpe klods. Det gør C 300 e til en upraktisk stationcar, og med til at gøre, at C-Klassen bliver taberen i denne test.\nHvad koster de to firma-stationcars?\nDet er beskatningsgrundlaget for firmabilister, som er vigtigst for biler i denne klasse. Mercedes-Benz har generelt lave priser på sine biler, og med et beskatningsgrundlag for C 300 e stationcar i standardvarianten på 415.000 kr. er den lavere prissat end Volvo’en. Den testede Night Edition-udgave, som vi på det kraftigste må fraråde på grund af dæk og undervogn, har et beskatningsgrundlag på 440.000 kr. Kontantprisen for standardudgaven er 489.900 kr., mens Night Edition koster 514.900 kr.\nLÆS OGSÅ | Det er NU, du skal sælge din brugte bil\nVolvo V60 T6 Recharge fås kontant til priser fra 553.591 kr. i den testede basismodel, Inscription Expression. Firmabilister kan gå ud fra et beskatningsgrundlag på 470.000 kr. Dyrere end den tyske konkurrent, men i denne test har den vist sig som en mere helstøbt bil.\nFem hurtige om de to biler\n1: C-Klassen synger i den nuværende generation på sidste vers. Vi ser en helt ny C-Klasse, regner vi med, sidst på året eller i starten af 2021.\n2: Den tyske model er den bil i sin klasse, som fås i flest versioner – der er fire karrosserier (stationcar, sedan, coupé og cabriolet) og flere motorer at vælge mellem, end vi har lyst til at remse op.\n3: Mercedes-Benz går stort set enegang, når det kommer til at kombinere diesel og el. I C 300 de finder man en dieselmotor og en elmotor, men i denne test har vi med benzinudgaven at gøre, C 300 e.\n4: C-Klassen er den eneste i klassen, man kan købe med luftundervogn. Den har ikke traditionelle støddæmpere og fjedre, og det er i stedet luftfyldte kamre, man “svæver” rundt på.\n5: Den billigste C-Klasse man kan købe, er C 180 sedan med 156 hk til 467.098 kr. (492.098 kr. som stationcar) – den billigste firmabil er mildhybriden C 200 med 184 + 12 hk (sådan oplyser tyskerne ydelsen) med et beskatningsgrundlag på 382.000 kr. (397.000 kr. som stationcar)\n1: Mens V60 produceres på europæiske fabrikker (Sverige og Belgien), så produceres sedanudgaven af samme bil, S60, på en ny amerikansk fabrik i staten South Carolina.\n2: Volvo har omdøbt sine elektrificerede varianter. Tidligere hed en plug-in hybrid for eksempel T8 Twin Engine, men nu hedder de alle først og fremmest Recharge. Det gælder uanset om modellen er en plug-in hybrid eller en fuldelektrisk.\n3: V60 kommer i tre Recharge-varianter, som er flere end nogen anden bilproducent kan prale af for en enkelt model. Der er den testede “basismodel” T6 Recharge med 340 hk, T8 Recharge med 390 hk og endelig Polestar Engineered med 405 hk, som er en model forkælet og forfinet af den elektriske hus-tuner Polestar.\n4: Volvo har også omdøbt de øvrige motorvarianter, når de kører med mildhybrid-system. Tidligere hed benzinudgaverne noget med T, dieseludgaverne noget med D. Nu hedder de, ganske forvirrende, noget med B. Så en benziner kan hedde B4, men det kan en diesel også.\n5: Den billigste V60 man kan købe er B4 aut., som har en benzinmotor og mild elektrificering (197 + 14 hk) til 463.330 kr. Firmabilisternes billigste valg er V60 D4 med dieselmotor med 190 hk med et beskatningsgrundlag på 403.000 kr.\nTags c-klasse, Duel, Mercedes-Benz, Nybilstest, Plug in Hybrid, V60, Volvo\nTest: Toyota Aygo X er en fin bil, man ikke behøver være rig for at købe\nTest: Ford Ranger Stormtrak er en rå arbejdshest med bløde værdier\nTest: Med 184 hk er BMW 2-serie Coupé mere til cruise end store udbrud\nTest: Mazda 3 er her stadig – og den er stadig god\nFørste tur: Komforten vinder igen i Citroën C5 Aircross


Dansk jul for 7.500 ansatte og 132 nationaliteter | CSR.dk\n02.12.2015 | Medarbejder\nFelix Stark, febs@di.dk\nISS har 132 nationaliteter ansat og holder julearrangementer, som passer til alle baggrunde. Foto: ISS\n Vi holder ikke en stor fælles julefrokost. I stedet har de enkelte afdelinger et eget budget, de kan holde julefrokost for. Det er et spørgsmål om det muliges kunst, og vi tror ikke på, at en overordnet finstyring ville føre noget godt med sig, siger HR-direktør Dorthe Rønnau, ISS.\nDorthe Rønnau oplever generelt, at medarbejderne tager godt imod virksomhedens julehøjtideligheder.\n Vi er en virksomhed, der har hjemme i Danmark, og som sådan har vi et kristent fundament. Men folk må selvfølgelig have den tro, de vil, og vores julegave bliver modtaget og givet som en tak for årets indsats mere end som en markering af den kristne tro, siger Dorthe Rønnau.\nVi er en virksomhed, der har hjemme i Danmark, og som sådan har vi et kristent fundament. Men folk må selvfølgelig have den tro, de vil, og vores julegave bliver modtaget og givet som en tak for årets indsats mere end som en markering af den kristne tro.\nDorthe Rønnau, HR-direktør, ISS\nVil give til godgørende formål\nIfølge Dorthe Rønnau er der ingen problemer med at forene de danske juletraditioner med virksomhedens mange repræsentanter for forskellige kulturer. De ansatte møder hinanden med gensidig respekt, ligesom der fra virksomhedens side tages hensyn til de ansattes værdisæt.\n Hvis der er mange i en afdeling, der ikke spiser svinekød, skal man selvfølgelig ikke servere flæskesteg. Og hvis der er mange, der ikke drikker alkohol, kan man lave alkoholfri gløgg. Det behøver ikke gøres vanskeligere, end det er, siger Dorthe Rønnau. ?Julegaverne fra virksomheden indeholder heller ikke madgaver, men det skyldes ikke kun, at det er vanskeligt at sammensætte en madkurv, der vækker lykke hos de mange ansatte med vidt forskellig baggrund.\nJulegaver ?Virksomheder må give medarbejderne skattefrie jule- og nytårsgaver, så længe markedsværdien for gaven ikke er højere end 800 kr. inklusiv moms (gældende for julen 2014).?For julegaver til en værdi under 800 kr. skal medarbejderen således ikke betale skat af julegaven, med mindre julegaven er kontanter eller et gavekort, der kan ligestilles med kontanter.?Hvis julegaven har en højere værdi end 800 kr. gælder der særlige regler afhængigt af, om medarbejderen også har fået andre personalegaver i løbet af året. ?Husk desuden, at virksomheden kan trække udgiften til medarbejdernes julegaver fra i skat som driftsomkostning.\nMangfoldighed kan fremme produktivitet?En rummelig og inkluderende arbejdsplads med respekt for den enkelte medarbejder, uanset alder, køn, nationalitet, seksuel orientering mv. sikrer et godt arbejdsliv for medarbejderne, og øger produktiviteten til gavn for virksomhederne.?Med en virksomheds sociale kapital, hvor tillid, retfærdighed, respekt og samarbejdsevne vægtes højt, vil et godt arbejdsmiljø og kollegaskab opstå karakteriseret ved, f.eks. videndeling, hjælp og støtte, netværk, motivation og involvering. Det vil i sidste ende udmunde i høj produktivitet, kvalitet og innovation til gavn for virksomheden.?\nSe mere på di.dk/mangfoldighed\n Vi giver julegaver til en værdi af mellem 300 og 400 kr., og det kan f.eks. være vaser, smykker, mobilopladere, tasker eller lysestager. Det har været overvejet, om vi skulle tilbyde vin og chokolade, men det ville også give vanskeligheder i forhold til distributionen. Derfor har vi fravalgt det, siger Dorthe Rønnau. ?Til gengæld har virksomheden planer om at tilbyde medarbejderne at undvære julegaven til fordel for en donation til velgørende formål.\n Vi har fået overraskende mange henvendelser fra medarbejdere, der gerne giver afkald på gaven, hvis pengene i stedet sendes til f.eks. nødhjælpsorganisationer eller andre godgørende formål, så det har vi planer om at tage med i tilbuddet næste år, siger Dorte Rønnau.\nBehandl folk ens\nI DIs afdeling for personalejura har julen og andre religiøse højtider ikke givet anledning til henvendelser fra virksomheder med problemer, der ikke har været i den absolutte småtingsafdeling. ? Mit indtryk er, at det slet ikke er en problemstilling, der er behov for at gøre meget ud af. Virksomhederne holder fast i den kultur, de nu en gang har, og det giver ikke anledning til problemer, så længe man behandler folk ens, siger underdirektør Niels Grøn Seirup, DI.\nDerfor lyder anbefalingen fra DI også, at ansættelsen af udenlandske medarbejdere med en anden kultur ikke skal følges af store forandringer i den måde, virksomheder markerer jul eller andre højtider.\n Samarbejdet mellem forskellige kulturer fører helt naturligt til udvikling i virksomhedskulturen, men det fungerer bedst, hvis det får lov at komme naturligt og i respekt for menneskers forskelle, siger Niels Grøn Seirup.\nFølg med på DI's Facebook-side, hvor en række arbejdspladser frem til 24. december vil vise, hvordan de holder hul for alle uanset kulturel baggrund.


MR-scanning med eller uden kontrast | Scleroseforeningen\nMR-scanning med eller uden kontrast\nDa min læge og neurolog mistænker, at jeg har sclerose, er jeg netop blevet MR-scannet. Skal derudover også have en VEP-undersøgelse samt lumbalpunktur. Nu er jeg imidlertid blevet i tvivl om, hvad forskellen er, mellem en scanning med kontrast og en uden?\nJeg fik ikke kontrast, og tænker på om lægerne så kan se lige så meget, som hvis det havde været med kontast? Risikerer man et forkert resultat, når man ikke har fået kontrast? Jeg tænker her på om der for eksempel ville have været synlige tegn på plaks, hvis man var scannet med kontrast, som ikke ses i scanning uden kontrast?


Eksperimenterende fortælling gør op med litterære normer. Men der er for meget raseri | Kristeligt Dagblad\nEksperimenterende fortælling gør op med litterære normer. Men der er for meget raseri\nPreben Major Sørensen bobler over med sin syrede, sønderjyske fantasyfortælling\n”Jeg er ligeglad med, om man kalder det her en roman, et læs papir eller en skriftblok.” Ordene er sakset fra fortalen til Preben Major Sørensens nye roman ”Helvedsgavlen”, og de er værd at notere sig. For det, der venter læseren, er ikke, hvad man normalt forbinder med genren roman.\nBasalt set er der tale om en fortælling om tre aldrende, mandlige forfattere og deres forviklinger med en sønderjysk adelsslægt. De tre forfattere, Elend, Uhland og Iffland, har i mange år boet på godset Vranges besiddelser og haft tæt tilknytning til adelsparret Carl Ludvig og Hermeline Bugge. Et generationsskifte finder sted på godset og medfører, at de tre forfattere, der måske i virkeligheden skal opfattes som tre forskellige sider af en og samme person, tvinges til at flytte fra godset. De tre vrede mænd planlægger så at hævne sig mod adelsfamilien.\nDet kunne umiddelbart lyde som en forholdsvis simpel fortælling. Den er imidlertid fortalt af Preben Major Sørensen, der lader den udspille sig i en syret fantasyudgave af Sønderjylland, hvor 12 stridbare drager passer på godset Vrange og dræber alle uvedkommende besøgende, og hvor den drageridende baron Carl Ludvig Bugge ufortrødent indleder en drabelig duel mod vennen og forfatteren Elend. Og hvor baronesse Hermeline Bugge naturligvis begærer selvsamme Elend og afkræver ham åndfulde samtaler og seksuelle udfoldelser. Samtidig nyder de tre forfattervenner godt af deres artige og villige sexrobot Lotte.\nOven i hatten berettes hele virvaret af en markant fortæller, der minder om den type af sprælske og fabulerende fortællere, man finder hos 1700-talsforfattere som engelske Laurence Sterne og danske Jens Baggesen, bare en tand mere kaotisk og udsyret.\nMan kan beskrive romanen som en bevidst destruktion af den traditionelle fortællemodus, sådan forstået, at kronologien og det velordnede fortælleunivers bryder sammen for læseren. Et godt stykke inde erklærer fortælleren selv:\n”Enhver nogenlunde habil specialist i fortællekunst må her advarende løfte sin pegefinger og råbe vagt i gevær, stærkt advarende mod alt for mange subtile og rørende beretninger om ’vennerne’ og deres allerkæreste lille veninde Lotte, der – som i en anden børnebog – klarer ærterne. ’Ikke mere af den slags!’, råber specialisten i genuin fortællekunst advarende, men så har vi – indser vi nok – for længst strakt læserens tålmodighed til bristepunktet.”\nDet er, som det fremgår, en roman, der ynder at reflektere over sig selv. Og den selvironiske analyse er ganske præcis. For man skal være en meget tålmodig læser for at komme hele vejen igennem.\nRomanen er ikke et syret mesterværk, men snarere et eksperiment, der kun i mindre grad lykkes for Preben Major Sørensen. Det skyldes ikke det forhold, at læseren mange gange kobles af fortællingen og skal gøre sig umage for at komme hele vejen igennem bogen. Nej, det er en del af Preben Major Sørensens stil.\nDet afgørende problem er snarere, at romanen er drevet af den altgennemtrængende vrede, som forfatteren Elend og hans venner retter mod deres adelige mæcener Carl Ludvig og Hermeline Bugge. Raseriet bobler frem på og mellem linjerne i så høj grad, at den i øvrigt underfundigt eksperimenterende fortælling får slagside. Det blokerer for fortællingens fremdrift. Ikke desto mindre må man i mange passager glæde sig over Preben Major Sørensens heroiske opgør med litterære klichéer og normer, der gang på gang overrumpler læseren.\nPreben Major Sørensen: Helvedsgavlen. 288 sider. 200 kroner. Escho.


Mange industrier er afhængige af computernetværk, så hvis du har en uddannelse i computerinformationssystemer (CIS), kan du finde job i mange forskellige omgivelser. CIS-stillinger spænder fra entry-level til executive management, hvilket betyder, at der er masser af muligheder for vækst. I denne artikel diskuterer vi en række forskellige computerinformationssystemer job, som du kan forfølge.\nHvad er computerinformationssystemindustrien?\nComputerinformationssystemer er et felt med fokus på computere og deres netværk. CIS omfatter dele af informationsteknologi og datalogi, men involverer specifikt brug af teknologi i forretningsmiljøet. Datalogistuderende lærer om kodning og de matematiske algoritmer, der ligger til grund for computere. Dette er forskelligt fra CIS, som giver et bredere blik på, hvordan computersystemer gavner virksomheder. Men fordi meget af uddannelsen for studerende på begge områder er meget ens, er der meget overlap i jobmuligheder.\nDet er muligt at tage hovedfag i CIS på nogle universiteter og opnå en bachelorgrad i computerinformationssystemer. Imidlertid kan entry-level jobs i dette felt være tilgængelige for folk uden en bachelorgrad. For eksempel kan computeroperatørstillinger kun kræve en associeret grad i et computerrelateret felt. Du kan også udføre nogle CIS-job med lignende grader, såsom datalogi. CIS-stillinger på højere niveau kan kræve avanceret uddannelse, såsom en MBA i informationssystemer.\n16 karrierer inden for computerinformationssystemer\nJobs i CIS-industrien involverer ofte at yde støtte til virksomheder. Du kan arbejde fra kontoret som ansat i én virksomhed eller eksternt på kontraktbasis med flere virksomheder.\nHer er 16 job for personer med grader i computerinformationssystemer:\nNational gennemsnitsløn: $38.397 om året\nPrimære opgaver: Computeroperatører arbejder med computerterminaler og mainframes. Deres ansvar omfatter systemvedligeholdelse, softwareopdateringer, dokumentation af ændringer og løsning af eventuelle problemer. Computeroperatører kan også understøtte brugere eksternt. De sender fejlrapporter og data til andre afdelinger efter behov, afhængigt af deres branche.\nNational gennemsnitsløn: $44.358 om året\nPrimære opgaver: Tekniske supportspecialister er ansvarlige for fejlfinding af hardware- og softwareproblemer på stedet eller eksternt. De kan teste og installere ny hardware eller software. Tekniske supportspecialister løser daglige problemer, som brugerne støder på med deres computere eller maskiner såsom printere. De er også tilgængelige til at besvare spørgsmål og tale brugere gennem brugen af deres teknologi.\nNational gennemsnitsløn: $47.754 om året\nPrimære opgaver: Computerprogrammører er ansvarlige for at skrive kode for at skabe software. De gør dette baseret på softwareingeniørers specifikationer. Programmører tester også den kode, de skriver, og løser eventuelle problemer. De kan også skrive manualer eller uddanne brugere.\n4. Videospil designer\nNational gennemsnitsløn: $54.526 om året\nPrimære opgaver: Videospildesignere skaber digitale spil. Disse spil kan køre på forskellige platforme, såsom mobiltelefoner, spillekonsoller eller computere. Spildesignere kan arbejde i alle aspekter af spilskabelse, herunder programmering, skrivning og animation, eller specialisere sig i visse områder.\nNational gennemsnitsløn: $67.076 om året\nPrimære opgaver: En databaseadministrator er ansvarlig for opsætning, styring og beskyttelse af databaser. De kan også kaldes en databaseadministrator. Deres ansvar omfatter sikkerhedskopiering af data, organisering af datalagring, koordinering af opdateringer og test af nye databaser. Databaseadministratorer håndterer også hardware- og softwareopgraderinger, og de skal sikre, at data er let og sikkert tilgængelige.\nNational gennemsnitsløn: $70.051 om året\nPrimære opgaver: Kvalitetssikring (QA) analytikere tester software. De arbejder med at identificere fejl, som de dokumenterer og rapporterer til udviklere og softwareingeniører. De indsamler og analyserer også testdata. QA-analytikere foreslår softwareforbedringer og kan være ansvarlige for brugeruddannelse.\nNational gennemsnitsløn: $75.772 om året\nPrimære opgaver: En dataanalytiker er ansvarlig for at indsamle, organisere, analysere og vedligeholde datasæt og databaser. De verificerer, at data er korrekte og af høj kvalitet. Disse analytikere rapporterer deres fortolkninger, noterer tendenser i dataene og rådgiver ledelsen. De kan fokusere på områder som at forbedre effektiviteten eller maksimere fortjenesten.\nLæs mere: Lær om at være dataanalytiker\nNational gennemsnitsløn: $75.898 om året\nPrimære opgaver: Ledere af sundhedsinformationsstyring fører tilsyn med elektroniske journalsystemer. De er ansvarlige for at indsamle og fortolke medicinsk information. Ledere af sundhedsinformationsstyring beskytter også sikkerheden af følsomme data. De kan arbejde på hospitaler, sygeforsikringsbureauer, farmaceutiske forsknings- og udviklingsselskaber eller offentlige miljøer.\nNational gennemsnitsløn: $84.939 om året\nPrimære opgaver: Systemadministratorer etablerer og bevarer computernetværksintegritet. Denne stilling omfatter opsætning og vedligeholdelse af hardware og software til lokale og brede netværk og intranet. Administratorer arbejder på at undgå serviceafbrydelser eller rette dem, hvis de opstår.\nLæs mere: Lær om at være systemadministrator\nNational gennemsnitsløn: $87.074 om året\nPrimære opgaver: Webudviklere eller webprogrammører er ansvarlige for at designe, bygge og vedligeholde virksomhedswebsteder. De håndterer alle tekniske problemer for de websteder, de administrerer, og de opdaterer websteder som svar på kundens behov eller teknologiske fremskridt.\nNational gennemsnitsløn: $89.932 om året\nPrimære opgaver: Informationssystemadministratorer er ansvarlige for at overvåge deres virksomheds computerprocesser. En af deres hovedopgaver er at bestemme virksomhedens teknologiske krav. De sætter derefter budgetter og vælger hardware og software til køb. Informationssystemchefer fører også tilsyn med medarbejdere i andre computerrelaterede stillinger i virksomheden.\nNational gennemsnitsløn: $90.110 om året\nPrimære opgaver: Forretningssystemanalytikere kombinerer forretningsviden med træning i computere. Deres job er at hjælpe virksomheder med at træffe teknologiske beslutninger. De identificerer områder, hvor teknologi kan forbedre virksomhedens effektivitet eller løse dens problemer. Derefter finder, undersøger og anbefaler de systemer som svar på disse problemer. Denne stilling kan involvere oprettelse af computerprogrammer og opsætning af servere.\nLæs mere** : [ Lær om at være forretningssystemanalytiker**](https://www.Bonjoures.com/career-advice/careers/what-does-a-business-systems-analyst-do)\nNational gennemsnitsløn: $97.807 om året\nPrimære opgaver: Informationssikkerhedsanalytikere er ansvarlige for at opretholde en virksomheds digitale sikkerhed. De identificerer potentielle sårbarheder for at forhindre cyberangreb. Hvis der opstår et angreb, er det deres opgave at reagere på det. Dette job omfatter valg, installation og opdatering af sikkerhedssoftware. Informationssikkerhedsanalytikere skal holde sig opdateret om udviklingen i branchen for følsom databeskyttelse.\nLæs mere: Lær om at være informationssikkerhedsanalytiker\nNational gennemsnitsløn: $104.696 om året\nPrimære opgaver: Informationsteknologichefer fører tilsyn med tekniske supportspecialister og andet informationsteknologipersonale. Deres opgaver omfatter ansættelse af medarbejdere, ledelse og uddannelse. De initierer og overvåger også projekter, fortolker kundefeedback og opretholder servicestandarder. Informationsteknologichefer hjælper deres team med deres opgaver efter behov.\nLæs mere: Lær om at være IT-chef\nNational gennemsnitsløn: $107.500 om året\nPrimære opgaver: Softwareingeniører skaber eller ændrer software og applikationer. De kan arbejde med specialiserede programmer, der er specifikke for det felt, de arbejder i. Ingeniører kan også arbejde på mere generelle programmer for at øge effektiviteten eller administrere netværk eller databaser. Det er deres opgave at teste og løse eventuelle problemer med den software, de designer.\n16. Chief technology officer\nNational gennemsnitsløn: $152.285 om året\nPrimære opgaver: Chief Technology Officer (CTO) er ansvarlig for alle deres virksomheds teknologi-relaterede behov. De bestemmer virksomhedens samlede brug af computersystemer og anden teknologi. CTO'en repræsenterer derefter disse interesser i møder på højt niveau. De overvåger også ledelsesstandarder for al virksomhedens netværksinfrastruktur og software.\nLæs mere: Lær om at være CTO (Chief Technology Officer)\nLeo MortensenFollow Mange industrier er afhængige af computernetværk, så hvis du har en uddannelse i computerinformationssystemer (CIS), kan du finde job i mange forskellige omgivelser. CIS-stillinger spænder fra entry-level til executive management, hvilket betyder, at der er masser af muligheder for vækst. I denne artikel diskuterer vi en række forskellige computerinformationssystemer job, som du kan forfølge.\n26 af de bedste job for veteraner\nOphævet jobtilbud: En endelig vejledning og tips\nRHIT vs. RHIA: Hvad er forskellen?


Teknik • K.F. Entreprise\n(+45) 70 70 72 52\nFiber er ikke blot vores speciale, men vores passion.\nK.F. Entreprise Teknik er en ny opstartet afdeling under K.F. Entreprise. Vores hovedformål er at kunne servicere alle vores kunder, med tekniske løsninger af deres fiberarbejde. Allerede nu er K.F. Entreprise en af de førende virksomheder, indenfor nedgravning af fibernet.\nSelv om vi er en nystartet afdeling, har vi allerede mere end 28 års erfaring samlet set, indenfor etablering af alle typer fibernet.\nMed den fart der er på udviklingen og udrulningen af fibernet, er det vigtigt stadig at være i stand til at levere en høj kvalitet, selv under pressede forhold. Det er derfor af største vigtighed at vælge en teknisk leverandør, der kan leve op til de standarder, der er forventeligt af en fiberinstallation der skal fungere de næste mange år.\nVores kompetencer strækker sig bredt indenfor fiberverdenen. Vi kan bygge et fibernet op fra bunden, splidse muffer, hovedfordeler, underfordeler, teknikhuse, datacentre. Ydermere kan vi montere aktivt udstyr, passivt udstyr, teste og inspicerer alle former for installationer.\nNår det kommer til udførelse af fiber installationer, er test og inspicering af renligheden noget af det vigtigste, ikke blot for at kunne dokumentere et ordentligt stykke arbejde, men for at kunne stille en garanti, for at installationen er fremtidssikret og kan håndtere den mængde trafik som kunden ønsker.\nVi tilbyder derfor OTDR test, Dæmpningsmåling, Fiber inspektion af alle typer konnektorer. Dertil kan vi fejlfinde på alle typer installationer efter kunden behov, og fremsende alt nødvendigt dokumentation af test og inspicering.\nSom tillæg til alt dette, tilbyder vi også projektering af alle typer fiberprojekter, lige fra materialevalg, nedgravning, power budgetter, splidse planer og alt hvad dertil hører.\nTlf.: (+45) 70 70 72 52\nVi er medlem af Dansk Byggeri og er dækket af Byg Garanti.


Leder-exit p� Radio24Syv giver ny start - Politiken.dk\n20. nov. 2012 KL. 21.36 Leder-exit p� Radio24Syv giver ny start\nI l�bet af en uge er den ledelsesm�ssige sammens�tning af taleradiokanalen Radio24syv helt �ndret.\nVed et medarbejderm�de i g�r meddelte bestyrelsesformand Lisbeth Knudsen Radio24syvs ansatte, at direkt�r, chefredakt�r og chef for nyhedsafdelingen Suzanne Moll har valgt at sige sin stilling op ved �rsskiftet.Kom som overraskelse\n�Det kommer som en overraskelse for de fleste, men det er ogs� tydeligt, at det her sker, helt uafh�ngigt af hvad der ellers er sket p� kanalen. Suzanne Moll har jo allerede sagt op i midten af oktober, s� det er lang tid inden Mads Br�ggers fyring�, siger tillidsmand Rasmus Mark Pedersen, der var med til m�det. Samme besked har ledelsen og bestyrelsesformanden v�ret ude med i flere medier.L�S OGS�Chefredakt�r forlader Radio24syv\nUd over de ansatte og Suzanne Moll selv var ogs� adm. direkt�r J�rgen Ramskov og digitalchef Patrick Bay Damsted til g�rsdagens m�de. De to sidstn�vnte udg�r nu ledelsen af Radio24syv sammen med kanalchef Mikael Bertelsen, som ikke var til stede.\nKanalchefens udeblivelse skal man dog ikke l�gge noget i, siger J�rgen Ramskov og sl�r fast, at Mikael Bertelsen forts�tter som kanalchef p� radioen. Bertelsen har ikke v�ret til at f� i tale.En ny chance\nJesper Grunwald, konsulent med speciale i design af radiokanaler og -programmer, har flittigt fulgt og kommenteret den meget omtalte radiostation, der f�r 93 millioner skattekroner �rligt, men k�mper med lave lyttertal. Blandt andet har Grunwald kritiseret kanalens flow. Han mener dog ikke, at chefskifterne er specielt odi�se, men m�ske snarere udtryk for kanalens paradoks:L�S OGS�Radiochef: Molls farvel har intet med Br�gger at g�re\n�Der er to ting, man kan d� af: Enten har man s� f� lyttere, at f� af de betalende danskere f�r gl�de af det. Eller at man er triviel, i forhold til hvad der ellers er p� markedet. Man kan sige meget om 24syv, men de har helt op til forf�ngelighedsgr�nsen holdt fast i ikke at v�re som de andre. Vil det nu vise sig, at man g�r en ekstra indsats for at forene nyheder og magasinprogrammer til et hele?�, sp�rger han.\n�Optimistisk set kan en s�dan roden rundt i smeltediglen som nu skabe muligheden for at g�re noget ved det. Det er selvf�lgelig ogs� et udtryk for, hvor sv�r opgaven er�.Kritik af flow\nJesper Grunwald mener, at et af kanalens problemer er, at man ikke har gjort nok for at f� nyhedsformidlingen til at integrere sig med magasinprogrammerne. Han undrer sig over det, da samme problem kendes fra DR, hvor n�sten alle fra chefgruppen har arbejdet. Optimistisk set kan en s�dan roden rundt i smeltediglen som nu skabe muligheden for at g�re noget ved det\nJesper Grunwald, radiokonsulent Direkt�r J�rgen Ramskov fort�ller, at ligesom Mads Br�ggers fyring ikke �ndrer p� radioens linje, kommer Suzanne Molls afgang heller ikke til det.\nI �vrigt er J�rgen Ramskov ikke enig i, at der mangler flow, eller at radioen er for smal:\n�Der er mennesker, som mener, at ikke kun Jesper Grunwald har ret. Det er helt grundl�ggende rigtigt, at vi ikke har �nsket at v�re som P1, men det er absurd sludder at siger, at vi laver alting anderledes. Se programmer som ’Million�rklubben’ og ’Cordua og Steno’�.Tid til at kultivere\nTil geng�ld er ideen om at f� radioens afdelinger til at spille bedre sammen noget, der arbejdes p�:\n�Vi har v�ret i gang med den proces siden slutningen af september, og vi har lige frisat en journalist til mere systematisk at f�lge op p� historier, som de andre programmer skaber. Men det h�rer med til billedet, at vi er et �r gamle og bestemt har haft meget at se til med at etablere radioen, men nu er vi i den fase - uanset at Br�gger er v�k, og Susanne Moll har sagt sin stilling op - hvor vi kan kultivere det hele og g�re det bedre. Det st�r �verst p� dagsordnen og forts�tter i bedste stil�.L�S OGS�Mads Br�gger mistede jobbet efter internt splid p� Radio24syv\nDen afg�ende direkt�r Moll skal efter �rsskiftet bl.a. skal v�re medier�dgiver for International Media Support. Den aftale kom allerede p� plads i midten af oktober, bekr�fter hr-chef Lis Jespersen. Suzanne Moll orienterede dengang bestyrelsen og J�rgen Ramskov om sit jobskifte, men den �vrige ledelse fik ikke besked om beslutningen, fort�ller J�rgen Ramskov. Han overtager nu Suzanne Molls opgaver som chef for nyhedsafdelingen og ans�tter en administrationschef. Del link\nRelaterede artikler Radio24syv opfylder ikke public service-krav Radiochef afviser medarbejderes kritik\nJournalisterne p� Radio24syv nedl�gger arbejdet


Blodrød fredag kan koste danskerne dyrt - Avisen.dk\nBlodrød fredag kan koste danskerne dyrt\nPanikken på aktiemarkedet koster danske pensionskunder penge. Bider krisen sig fast, kan det bremse væksten og give højere arbejdsløshed.\nFredag 5 aug. 2011 kl. 11:49\nC20-indekset, som er de toneangivende danske aktier med, rundede fredag formiddag et fald på fem procent, der afspejler faldet i nat på det amerikanske aktiemarked. Foto: colourbox\nVoldsomme kursfald på aktiemarkederne kan koste danskerne pensionsformuer, fyresedler og faldende ejendomsværdier.\nDet er de barske realiteter, hvis fredagens panik på børserne bider sig fast som en ny finanskrise, forklarer seniorstrateg Henrik Drusebjerg fra Nordea.\n"Langt de fleste danskere bliver ramt, fordi de har en pensionsopsparing, der består af både aktier og obligationer. Og hvis det her bremser væksten, så vil det give stigende arbejdsløshed og faldende huspriser," siger han.\nC20-indekset, som er de toneangivende danske aktier, rundede fredag formiddag et fald på fem procent, der afspejler faldet i nat på det amerikanske aktiemarked.\nNu fortsætter de europæiske aktiebørser den negative udvikling.\nOg det hele kan blive værre, når den formentlig sløje amerikanske beskæftigelsesrapport i eftermiddag bliver offentliggjort.\n"Det er et af de vigtigste nøgletal overhovedet, fordi det virkelig siger noget om beskæftigelsen i amerikansk økonomi. Derfor kan den være proppen, der stopper alt det her. Men ud fra, hvad vi foreløbig har hørt, så er der ikke specielt god grund til optimisme," siger Henrik Drusebjerg.\nHos landets største pensionsselskab med 600.000 kunder, Danica Pension, er cheføkonom Jens Christian Nielsen ikke så bekymret på opsparernes vegne.\nFor selvom han kalder kursfaldene for "helt vilde", så er langt de fleste kunders pensioner skruet sådan sammen, at kortere dyk på aktiemarkederne ikke får den store betydning.\n"Der er ingen grund til at gå i panik. Vi mener stadig, at aktier er en god investering til pensionsopsparing. Langt de fleste kunder er kommet bedre end helskindet gennem finanskrisen fra 2008 og frem til i dag. Det viser, at det gælder om at have ro på," siger Jens Christian Nielsen.\nDe fleste af de pensionsopsparere, der nærmer sig tilbagetrækningen fra arbejdsmarkedet, har garantier indbygget i deres aftaler, tilføjer han.\nSamtidig nedtrappes andelen af de mere risikofyldte aktier og bliver erstattet af obligationer, når pensionsalderen nærmer sig.\nAktiemarkederne afventer også resultatet af et møde i dag mellem den tyske kansler Angela Merkel og den franske præsident Nicolas Sarkozy om gældskrisen i eurolandene Grækenland, Italien og Spanien.


Ørtings brevkasse: Jeg er hemmelig for hans børn og frygt for kvinder | ugeavisen.dk\nDet meget værd at kende både til sit eget og til andres kærlighedssprog, for det gør en mere lykkelig, siger Joan Ørting, der i denne uge fortæller om de fem kærlighedssprog. Foto: Anna Stærbo.\n12 dec. 2020 kl. 05:39\nJeg er en kvinde, som igennem de sidste to år har været kæreste med jordens dejligste fyr. Problemet er hans to teenagebørn, som jeg efter to år stadig ikke har mødt. De betyder alt for ham, og han er bange for at miste dem, hvis han bekender overfor dem, at han har fundet sig en kæreste.\nIsær den ældstes reaktion er han bange for.\nDa vi lærte hinanden at kende, var han lige blevet separeret, og jeg godtog derfor, at jeg blev "gemt" af vejen, men nu er det blevet for meget af det gode. I to år har jeg levet i tasker og poser, fordi jeg ikke kunne have noget liggende i frygt for at børnene skulle opdage noget.\nHan siger, han elsker mig, når jeg spørger, men han synes, at hans liv er et stort rod, og han ved snart ikke, hvad han vil. Vi er nu flyttet hver til sit, så han kan hellige sig sine børn. Han har haft mange chancer for at fortælle sine børn om mig på en god og rolig måde, men han kan simpelthen ikke få sig selv til det.\nI to år har jeg levet i tasker og poser, fordi jeg ikke kunne have noget liggende i frygt for at børnene skulle opdage noget\nHan vil forsat være kæreste med mig, og han ønsker ikke sin nøgle til huset tilbage. Han kunne dog ikke få mig ud af huset hurtigt nok. Efterfølgende har hans datter været fast inventar. Jeg syntes bare ikke, at jeg kan se nogen fremtid i dette her. Jeg vil så gerne redde mit forhold, men jeg må også erkende at jeg ikke kan gøre det alene. Er der noget håb forude, eller må jeg se i øjnene at slaget er tabt?\nMange hilsner den triste\nDer er studier, der viser, at for at blive forelsket, skal der være både en krænker-side og en forløser-side i personen. Det lyder lidt mærkeligt, men det betyder, at der både skal være det søde og det sure tilstede, før forelskelsen kan opstå.\nDet er ikke nok at være den søde forløser, der pleaser og opfører sig perfekt. Der skal også være noget, som virker farligt, noget som kan trykke på de punkter i os, som vi ikke ønsker, der skal trykkes på.\nParterapeut Jytte Vikkelsø har skrevet en bog, der hedder: ”Du forelsker dig aldrig i den forkerte”, hvor hun forklarer, hvorfor begge sider skal være præsenteret.\nGrunden til, at jeg skriver det til dig, og anbefaler dig at læse bogen, er, fordi du måske mangler den farlige side, siden din kæreste opfører sig, som han gør. Du pleaser ham ved at gå på så stort et kompromis, og pleaseri er ikke vejen til et ligeværdigt forhold.\nNu har du muligheden for at bruge din situation til at frigøre dig og se mere til dine venner og veninder og gøre det, der gør dig glad. Din kæreste vil hurtigt opdage, at han skal gøre sig ekstra umage med at få en aftale med dig, og det vil ændre hans indstilling til dig.\nDu er ikke længere til rådighed, som du var før. Du går ikke længere og venter på, at han har tid til dig, nej du har allerede fyldt din kalender med spændende aktiviteter.\nJeg ved, at det vil være udfordrende for dig, fordi du vil være nervøs for at miste ham. Ærlig talt så tror jeg, at du mister både dig selv og ham ved at ville ham for meget. Når han en dag opdager, at du ikke længere løber efter ham, så vil han begynde at kæmpe for dig. Viser det sig, at han bare lader stå til og nøjes med at se dig, når du en sjælden gang har mulighed for det, så er der ikke nogen grund til at blive i relationen.\nDu kan se det som en test. Du ved i eventyr, der sender prinsessen bejleren ud på tre farlige opgaver. Det er jo ikke tilfældigt, at det altid er sådan. Det er fordi, der er noget sandt i det. Mænd skal ikke bare have deres ”bytte” serveret på en tallerken, de skal selv ud at kæmpe for at nedlægge sit bytte.\nMit råd til dig er at skifte dit fokus fra frøperspektiv til prinsesseperspektiv. Fra nu af tager du dig selv og dit liv alvorligt.\nMan kan sige, at prinsessen ”krænker” bejleren ved ikke bare at nøjes med et par brødkrummer fra bagerens gulv. Hun ved, hvad hun er værd, og derfor vil hun også have en mand, der er ligeså storslået, som hun selv er.\nMit råd til dig er at skifte dit fokus fra frøperspektiv til prinsesseperspektiv. Fra nu af tager du dig selv og dit liv alvorligt. Du har ikke tid til at gå og vente på, at han måske en dag bliver den ærlige og sande mand, som du længes efter.\nJeg tør ikke kvinder\nHej Joan Ørting\nJeg er en mand på 37 år. Mit problem er, at jeg får intensive positive seksuelle kropssignaler fra kvinder via deres kropsflirt, men jeg har ikke modet til at tage initiativet, da jeg er blevet skuffet tidligere.\nJeg ved godt, det lyder pivet af en på 37 år. Min selvtillid fejler generelt ikke noget med at løse dagligdags-problemer. Men det er kun lige på dette særlige punkt, at det halter. Jeg håber, at du kan give mig et godt råd, da jeg godt kunne bruge et.\nMvh Fyren med en fortid\nKære fyr med en fortid\nSelvom du har triste erfaringer fra fortiden, så er du kommet over det, og livet er gået videre. Det nytter ikke noget at være så bange for kærligheden, for selvom den nogen gange gør ondt, vil et liv uden kærlighed gøre endnu mere ondt.\nMan siger, at folk på dødslejet aldrig fortryder det, de har gjort, men til gengæld fortryder de det, som de ikke gjorde.\nDu har en masse at give, det fornemmer kvinderne instinktivt, hvorfor så holde dine gaver tilbage? Og selvom forholdet måske kun varer tre måneder eller et halvt år, hvad så? Hellere tre dejlige måneder end ingenting.\nMan siger, at folk på dødslejet aldrig fortryder det, de har gjort, men til gengæld fortryder de det, som de ikke gjorde. Jeg ønsker for dig, at du tager et skridt hen imod en af kvinderne med det positive kropssignal og sig: ”Jeg har lyst til at drikke en drink med dig. Kom, jeg giver.”\nJoan Ørtings brevkasse starter op i begyndelsen af det nye år, men man er velkommen til at sende spørgsmål til Joan Ørting allerede nu.\nVær nysgerrig. Stil spørgsmål, anerkend hende og slut aftenen af med at bede om hendes telefonnummer. Ring efter et par dage og sig, at du gerne vil gå en tur med hende. Hvis hun siger ja, er alt jo godt, og takker hun nej, spørger du hvorfor, så du ikke behøver at gå og tænke over, hvad grunden mon kunne være.\nDu ved, at der er mange der er interesseret i dig, så hvad har du at være nervøs for? At blive svigtet igen? Ja, det forstår jeg. Men så længe vi ikke svigter os selv, så skal vi nok klare de udfordringer, vi får af andre.


Få et nyt udtryk i dit hjem med et billigt gulv »\nI hverdagen kan man ofte blive træt af at gå i de samme omgivelser hver dag. Derfor kan der sommetider være behov for at foretage små eller store ændringer i hjemmet. Dette kan ske på flere forskellige måder, men det kan ofte blive dyrt, hvis man skal have nye møbler eller gennemføre en mindre eller større renovering af huset. Nyt gulv kan gøre en stor forskel på udseendet i hjemmet, og dette behøver ikke at være en dyr fornøjelse. Hvis man køber et klikgulv, så kan dette gulv lægges ovenpå det gamle gulv, og dette koster derfor ikke en formue, og det giver et flot og nyt udtryk i hjemmet. Klikgulv som sildebensparket i København, Hillerød og resten af Nordsjælland er en meget populær løsning.\nSpar penge ved selv at lægge dit gulv\nEn af fordelene ved klikgulv er, at man selv kan lægge det. Dette giver store økonomiske besparelser, og det koster derfor ikke meget at lave en væsentlig ændring i hjemmet. Sildebensparketgulv giver et flot udtryk i hjemmet, og det er nemt at lægge selv. Man behøver ikke at være håndværker for at nå frem til et godt resultat. Gulvet er flot i sig selv, og det koster ikke meget i indkøbspris. Derfor er sildebensparketgulv en nem, flot og billig løsning, som mange i København, Hillerød og Nordsjælland benytter sig af.\nSildebensparketgulv giver et flot og åbent lokale\nHvis man tidligere har haft et rum med gulvtæppe, så kan et klikgulv give en stor forvandling i et rum. Rummet kan blive mere åbent og imødekommende, og et rum med trægulv virker ofte større og mere rummeligt. Der kan derfor være mange fordele i at købe et sildebensparketgulv, og dette gulv kan efter nogle år nemt tages af igen, hvis man ønsker det gamle gulv tilbage.\nhttp://firmaindustri.dk/wp-content/uploads/floor-flooring-hand-man-1388944.jpg 1129 1880 Admin http://firmaindustri.dk/wp-content/uploads/fi-logo.jpg Admin2019-01-04 15:21:092019-01-21 15:22:27Få et nyt udtryk i dit hjem med et billigt gulv


Og efter det: Jul og dermed årstid for sne. – BLOGSBJERG\nPosted on 7. juli 2010 7. november 2017\nJeg burde date. Faktisk spild af naturlige skønheds-bivirkninger ikke at gøre det. Jeg fælder ikke, så har hår som svingende Elida-model, er for en gang skyld brun og mine bryster – ja, dem har vi snakket om.\nPrevious Post Let the music play.\nNext Post Så sagde vi jo, at vi ALLE SAMMEN begyndte at køre med cykelhjelm!\n1 Reply to “Og efter det: Jul og dermed årstid for sne.”\nAnette\t 8. juli 201004:20\t Svar\nGriner…du ku' også tilføje i profilen, at han aldrig vil kede sig i dit selskab. Og så sku' du ha' været her dengang min gamle lejrskole blev forvandlet til et hjem – bl.a. takket være et maler-team af fyre (meget unge) i bare (store) overkroppe og overalls. Jeg tog kaffetjansen den uge.


Udbudsmateriale. For salg af erhvervsejendommen Slotsgade 41, 9330 Dronninglund - PDF Free Download\nDownload "Udbudsmateriale. For salg af erhvervsejendommen Slotsgade 41, 9330 Dronninglund"\n1 Udbudsmateriale For salg af erhvervsejendommen Slotsgade 41, 9330 Dronninglund Brønderslev Kommune udbyder herved ejendommen Slotsgade 41, 9330 Dronninglund til salg. Der er tale om en kommunal erhvervsejendom. Udbuddet sker i henhold til bestemmelserne i Indenrigs- og Sundhedsministeriets bekendtgørelse af 24. juni 2011 om offentligt udbud af kommunens faste ejendomme. Ejendommen sælges ved offentligt udbud uden mindstepris. Alle tilbud skal være skriftlige og angive et fast beløb. Køber skal stå ved sit bud i 6 måneder efter sidste frist for indsendelse af tilbud om køb. Valg af køber vil således ske på grundlag af den tilbudte pris. Brønderslev Kommune forbeholder sig ret til at forkaste alle indkomne tilbud og salget er fra sælgers side betinget af Byrådets godkendelse. Hvis betingelserne ikke kan opfyldes, bortfalder handlen. Ingen af parterne kan i denne anledning gøre krav gældende mod hinanden. Tilbud om køb sendes til Brønderslev Kommune på mail til senest den 28. juni De indkommende tilbud om køb vil blive behandlet på Økonomiudvalgets møde den 21. august Yderligere oplysning kan fås ved henvendelse til: Knud Erik Sørensen Tlf Mail. Adresse ved besøg Side 1/5 Afdeling, Rådhusgade 5, 9330 Dronninglund\n2 Ejendommen: Matr.nr. 102e Ørsø fjerding, Dronninglund. Er beliggende i byzone Bygningen er i henhold til BBR - opført i 1930 og tilbygget i det bebyggede areal er på 224 m 2 - det samlede erhvervsareal er på 344 m 2 - arealet i kælder udgør 57 m 2 og arealet i tagetage udgør 120 m 2 Grunden har et areal på 274 m 2 Ifølge den offentlige vurdering pr. 1/ er ejendomsværdien kr. og Grundværdien er kr. Varmeinstallation er fjernvarme og ejendommen er tilsluttet almen vandforsyning samt offentlig kloak Bilag 1: BBR-oplysning Nuværende indretning: Stueetagen: Side 2/5\n3 Tagetagen: Energimærkning: Bygningen er i energiklasse E Bilag 2 - Energimærkning Servitutter: Ejendommen overtages med de samme rettigheder, byrder, servitutter og forpligtelser, hvormed den har tilhørt sælger og tidligere ejere, i det omfang denne handel ikke ændrer disse forhold. Sælger må dog ikke aktivt medvirke til at påføre ejendommen nye byrder. Der henvises til elektronisk tingbogsudskrift dateret den bilag 3 På den samlede ejendom er tinglyst følgende: Dok om fjernvarmeanlæg/anlæg m.v., Dok om fjernvarmeanlæg/anlæg m.v., Dok om hegn, hegnsmur m.v., Dok om byggelinje m.v., Dok om forbud mod bank m.m Lokalplan (se Planforhold ) Planforhold: Kommuneplan: Ejendommen er i henhold til kommuneplan beliggende i rammeområde 02-C-01, der udlægger området til centerformål (butikker, liberale erhverv, spisesteder, offentlig og privat service, boligformål samt mindre, ikke generende virksomhed i tilknytning til butikker). Der må ikke indrettes nye boliger i bebyggelsens stueetage Se bilag 4. Lokalplan: Ejendommen er omfattet af lokalplan nr Centerformål, Rådhus m.m. Dronninglund Link til lokalplanen: Side 3/5\n4 Bevaringsværdig bygning: Bygningen udpeges som bevaringsværdig i forslag til kommuneplan Forslag til kommuneplan 2013 forventes godkendt af Byrådet og udsendt i offentlig høring i forsommeren En udpegning som bevaringsværdig bygning medfører, at bygningen ikke må nedrives uden forudgående tilladelse fra Brønderslev Kommune. Desuden skal ændring af bygningens facade godkendes af kommunen i forbindelse med byggesagsbehandling. Miljøforhold: Region Nordjylland har for nuværende ingen oplysninger om jordforurening på den pågældende matrikel - Se bilag 5. Ejendommen er beliggende i et område der er klassificeret som lettere forurenet. Sælger har ikke kendskab til eller anledning til at mene, at der er forurenet på ejendommen. Sælger påtager sig i øvrigt intet ansvar for jordbundsforholdene. Salgsvilkår: Ejendommen sælges i den stand, som den nu er og forefindes, og som beset af køber og antaget af, med den på ejendommen værende bygning og anlæg med mur- grund- og naglefast tilbehør, herunder alle slags ledninger, for så vidt de har tilhørt sælger med alt ejendommens rette tilliggende og tilhørende. Sælger er uden ansvar for mangler af enhver art, bortset fra adkomstmangler. Ansvarsfraskrivelsen omfatter også eventuelle skjulte fejl og mangler. Køber får mulighed for og opfordres til at gennemgå ejendommen grundigt. Køber kan således ikke gøre misligholdelse gældende herunder ophæve handlen, forholdsmæssigt afslag eller erstatning i anledning af mangler ved solgte ejendom og det medfølgende løsøre. Salget af ejendommen er ikke omfattet af Lov nr. 391 af 14. juni 1995 om forbrugerbeskyttelse ved erhvervelse af fast ejendom m.v. med senere ændringer, idet ejendommen ikke hovedsageligt anvendes til beboelse for sælger eller ikke hovedsageligt er bestemt til beboelse for køber. Salget er ikke omfattet af Lov nr. 453 af 30 juni 1995 om omsætning af fast ejendom med senere ændringer, idet sælger og køber ikke er forbrugere i den betydning, der fremgår af lovens 1, stk. 5, nr Der er ikke udarbejdet tilstandsrapport og indhentet tilbud om ejerforsikring, køber bærer risikoen herfor. Ejendommen henligger fra overtagelsesdagen for købers regning og risiko i enhver henseende. Køber tegner brandforsikring for ejendommen med virkning fra overtagelsesdagen. Sælger sørger for aflæsning og afmåling vedrørende el, vand og varme m.v. og giver forsyningsselskaberne meddelelse om ejerskifte. Handlen er omfattet af reglen om 6 dages fortrydelsesret j.fr. kapitel 2 i lov nr. 391 af 14. juli 1995 om forbrugerbeskyttelse ved erhvervelse af fast ejendom m.v. Side 4/5\n5 Købsaftale og skøde Sælger udarbejder købsaftale. Tinglysningsafgifter og øvrige berigtigelsesomkostninger betales af parterne med halvdelen til hver. Købers advokat foretager den digitale registrering af skødet. Hver part betaler sine egne advokatomkostninger. Overtagelsesdagen aftales mellem køber og sælger og er skæringsdag for skatter og afgifter. Side 5/5